Public procurement notice: Contract Award Notice
Published: 2025-04-03
Buyer: Pohjois-Karjalan hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 79625000 | 85120000: Medical practice services

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016), jäljempänä hankintalaki. Hankintayksikkö kohtelee hankintamenettelyn osallistujia ja muita toimittajia tasapuolisesti ja syrjimättömästi sekä toimii avoimesti ja suhteellisuuden vaatimukset huomioon ottaen. Hankintamenettelyn kulku Tarjouspyyntö julkaistaan avoimesti HILMA-ilmoituskanavassa ja se on avoinna kohtuulliseksi katsotun määräajan. Menettely on sähköinen kaikilta osa-alueiltaan. Tarjousaikana on mahdollista esittää lisätietokysymyksiä sille rajatulla ajalla sähköisen toimittajaportaalin kautta. Tarjousajan päättymisen jälkeen tarjoukset avataan ja vertaillaan. Hankintayksikkö voi pyytää tarjoajaa tai ehdokasta määräajassa toimittamaan, lisäämään, selventämään tai täydentämään puutteellisia tai virheellisiä tietoja ja asiakirjoja. Tarjouspyyntöä vastaamattomat tarjoukset suljetaan vertailusta. Mikäli kaikki saapuneet tarjoukset tai sen osat ovat tarjouspyynnön vastaisia tai soveltumattomia, voidaan siirtyä EU-kynnysarvon ylittävän neuvottelumenettelyn kaltaiseen neuvotteluun. Hankinnasta tehdään päätös. Päätöksessä ilmoitetaan valittu/valitut toimittajat ja valinnan perustelut. Hankintayksikkö antaa päätöksen tiedoksi kaikille tarjoajille ja lopuksi solmii hankintasopimuksen voittajan kanssa. Hankintasopimus syntyy vasta kirjallisen sopimuksen allekirjoittamisella.
Pohjois-Karjalan hyvinvointialue kilpailuttaa lääkärirekrytoinnin palvelut. Palveluntuottaja rekrytoi Siun sotelle lääketieteen lisensiaattitason lääkäreitä. Erikseen sovittaessa Siun sotelle voi tarjota myös lääketieteen kandidaatteja 5. vuosikurssin oikeuksin. Palveluntuottaja rekrytoi Siun sotelle lääkäreitä virkasuhteisiin tai viransijaisuuksiin ja hyvinvointialue toimii palkanmaksajana. Lisäksi palveluun kuuluu hyvinvointialueen toiminnasta kertominen valtakunnallisissa koulutustilaisuuksissa, Siun soten mainostaminen kaikkien suomalaisten lääketieteen tiedekuntien (Helsinki, Turku, Tampere, Kuopio, Oulu) tilaisuuksissa sekä Siun soten toiminnasta kertominen palveluntuottajan verkkosivuilla ja sosiaalisen median kanavissa. Näiden lisäksi rekrytoiminen tapahtuu henkilökohtaisesti kontaktoitumalla palveluntuottajan verkostossa oleviin henkilöihin. Rekrytointitarve Siun soten perusterveydenhuoltoon on arviolta 400 kuukautta vuodessa. Siun sote ei sitoudu tiettyyn vähimmäisostomäärään eikä arvioituun ostomäärään. Palveluntuottaja toimii tiiviissä yhteistyössä Siun soten rekrytointipalvelujen sekä lääkärijohdon kanssa. Palveluntuottaja haastattelee sopivat työntekijät ja tarkistaa Terhikki-rekisteristä heidän kelpoisuutensa. Palveluntuottaja myös varmistaa, että Siun sotelle heidän kauttaan töihin tuleva lääkäri ja lääketieteen opiskelija on kelpoinen työskentelemään terveyden- ja sosiaalihuollossa tartuntatautilain 48§ ja 55§ mukaisin edellytyksin. Palvelun osapuolina on tilaajan eli Siun soten palveluja käyttävien yksiköiden ylilääkärit, palvelupäälliköt, palvelujohtajat sekä terveys- ja sairaalapalveluiden toimialuejohtaja. Lisäksi tilaajan yhteyshenkilönä palveluntuottajaan päin toimii rekrytointiyksikön lääkärirekrytoinnista vastaava henkilö, jonka kanssa rekrytoinneista sovitaan. Palveluntuottajan yhteyshenkilö kertoo rekrytoitavalle henkilölle perustiedot Siun sotesta ja esittelee tälle organisaation Siun soten toimittamien dokumenttien perusteella. Palvelussuhteen ehdoista työntekijä neuvottelee ylilääkärin kanssa. Sopimuksen kesto määräaikaisena kaksi vuotta, jonka jälkeen sopimusta voidaan jatkaa optiona toistaiseksi voimassaolevana. Sopimus jatkuu optiona toistaiseksi voimassaolevana 1.3.2027 alkaen, ellei tilaaja irtisano sopimusta päättymään sopimuskauden loppuun. Jos sopimus irtisanotaan, se tehdään viimeistään kolme (3) kuukautta ennen sopimuskauden päättymistä kirjallisesti. Mikäli sopimus jatkuu, niin optiokaudella sovelletaan hankintasopimusta entisin ehdoin eli sen mukaisesti kuin sopimusehdot ovat voimassa sopimuskauden päättyessä. Allekirjoittaessaan hankintasopimuksen palveluntuottaja sitoutuu omalta osaltaan siihen, että sopimus jatkuu optiokaudelle tilaajan päätöksestä. Palkkio maksetaan vain toteutuneista rekrytoinneista, kuitenkin niin, että enimmäiskorvausmäärä on 20 000€/kk. Palvelun tuotantoon valitaan yksi (1) palveluntuottaja. Tarjous on sitova ja se tulee laatia kokonaisuudessaan suomen kielellä.


Number of bids: 4